
Seniori, nedajte sa oklamať, buďte  stále obozretní!

Milí seniori, tento týždeň sme v našom Trenčianskom kraji nezaznamenali žiadny pokus, ani dokonaný podvod na senioroch. Je však potrebné zostať neustále ostražitým a všímavým voči podvodným konaniam.
Nakoľko podvodníci nemajú zábrany a stále sa pokúšajú dostať k Vašim úsporám,  chceme Vás preto opakovane upozorniť na možné nástrahy a legendy, pod ktorými podvodníci vystupujú pri internetových podvodoch. 
[bookmark: _GoBack]Do pozornosti Vám chceme dať prípad z Trnavského kraja, kde neznáma žena telefonicky kontaktovala staršiu pani, ktorej uviedla, že volá z pošty a má pre ňu 80 eur, avšak má len 500 eurovú bankovku, pričom sa jej spýtala, či má doma 420 eur, aby jej mohla vydať. Následne jej asi za 30 minút volala iná jej neznáma žena, ktorá uviedla že volá z polície, nech sa zamkne, a že keď sa s ňou o chvíľu skontaktuje polícia, treba predom uviesť dohodnuté heslo „Mama“ a vtedy bude vedieť, že sa jedná o pravých policajtov.  Našťastie sa seniorka nestala obeťou podvodu, nakoľko k tejto staršej pani počas telefonického hovoru prišiel jej syn a uvedenú skutočnosť oznámil na políciu.

PODVODNÍCI NEMAJÚ ZÁBRANY, VYUŽÍVAJÚ DÔVERČIVOSŤ, STRACH, STRESOVÉ SITUÁCIE K VYLÁKANIU PEŇAZÍ.  
NEDAJTE SA OKLAMAŤ.
· Je potrebné dôsledné čítať a nenechať sa zlákať výhodnými ponukami !
· Overte si informácie, prípadne sa poraďte s technický zdatnejším človekom !
· Nikdy nedávajte ani nezasielajte peniaze cudzím osobám ! 
· Nesťahujte si do svojich mobilov neoverené aplikácie !  
· Neposkytujte svoje bankové údaje tretím stranám a radšej sa poraďte so svojimi príbuznými alebo v pobočke Vašej banky !
· Údaje o karte nikomu neposkytujte – ani ústne cez telefón, cez SMS, ani cez e-mail !
· Údaje o platobnej karte nikdy nezadávajte na podozrivom webe !
· Nedôverujte prehnane zvýhodneným investičným príležitostiam !
· V prípade akéhokoľvek podozrenia vopred kontaktujte políciu na čísle 158 ! 

